Hvordan aktiverer jeg mit nye SIM-kort? 

Modtager du et SIM-kort som erstatning for dit tidligere Telia SIM-kort (typisk fordi det er bortkommet eller defekt), kan du nemt og hurtigt aktivere det på Mit Telia.
 
**Sådan gør du:**
-----------------


1. Log på [Mit Telia](/mit-telia/)
2. Klik på "Abonnement" og herefter "Aktiver SIM-kort"
3. Indtast nummeret på det nye SIM-kort, som står på bagsiden og består af 20 cifre. Hvis dit SIM-kort kun har 16 cifre skal du tilføje 8945 foran dit nummer.
4. Klik på "Aktiver".


Hvis dit gamle SIM-kort har været spærret, skal du huske at fjerne spærringen først. Det kan du gøre på Mit Telia > Abonnement > Mistet mobil. Derefter kan du gå ind og aktivere dit nye SIM-kort.


 


**Nyt SIM-kort ved nummerflytning til Telia**
---------------------------------------------


Hvis du har oprettet et nyt abonnement og bedt om at få dit nummer flyttet med, så bliver dit SIM-kort automatisk aktiveret den dag, dit nummer flytter til Telia. Du får en SMS tilsendt på dit gamle SIM-kort aftenen før, så du ved hvornår du skal skifte til det nye.


Hvis du har oprettet et nyt abonnement, uden nummerflytning, så er dit SIM-kort klar til brug, når du modtager det.


